Χενίλ

Ο Χενίλ () είναι ο δεύτερος μεγαλύτερος ποταμός της Ανδαλουσίας. Πηγάζει στη Σιέρρα Νεβάδα της επαρχίας της Γρανάδας. Μερικά χιλιόμετρα μετά τις πηγές του περνάει μέσα από την πόλη της Γρανάδας, όπου δέχεται τα ύδατα του χειμάρρου Ντάρο. Στη συνέχεια διασχίζει τις κωμοπόλεις Λόχα (Γρανάδα), Πουέντε Χενίλ (Κόρδοβα) και Έθιχα (Σεβίλλη) και μετά από μια συνολική πορεία 359 χιλιομέτρων εκβάλλει στον ποταμό Γουαδαλκιβίρ στο ύψος της κωμόπολης της επαρχίας της Κόρδοβας, Πάλμα δελ Ρίο. 

Το όνομά του προέρχεται από την ιβηρική ονομασία Singilis. Επί Ιακώβου Α΄ Βοναπάρτη, κατά τον πρώτο διαχωρισμό της Ισπανίας σε επαρχίες η μετέπειτα επαρχία της Γρανάδας πήρε προσωρινά το όνομα του ποταμού.Κυβέρνηση της Ανδαλουσίας, «Organización territorial de Andalucía» στο Atlas de historia del territorio de Andalucía. σελ.77

 Παραπομπές 

Κατηγορία:Ποταμοί της Ισπανίας